  Туспуктэм: Григорий Фомин Наталия Сильвестрова Кылем арняе, 2-8 коньывуонэ, Удмуртиын кынман висёнъёсын черламъёслэн лыдзы будэмен одӥг школаез, озьы ик кык школаысь кык классэз, 35 нылпи садысь 50 группаез  карантинэ ворсазы. Со сярысь Роспотребнадзорлэн элькунъя управлениезлэн пресс-службаез ивортӥз. Арня ӵоже элькунысь эмъюртъёсы 14 сюрс 245 адями кынман висёнъёсын вазиськиз, со пӧлын 14 аресозь 8 сюрс 969 пиналъёс. Тужгес трос висисьёс 6 аресозь пиналъёс пӧлын: 2 аресозь – 1 сюрс 751 адями, 3-6 аресъемъёс пӧлын – 3 сюрс 7. Пуэд вирусъёс шараямын ӧвӧл. Тодэ вайытом, Удмуртие коронавируслэсь 3 сюрс доза но пуэдлэсь 90 сюрслэсь трос доза вакцинаос вуизы. Тегъёс: пуэд висён школаос Тазалык Удмуртия  